Engeland-statistiek: Bykans 10% van kinders onder 5 is MoslemArgieffoto Bykans een uit elke 10 babas en kleuters in Engeland en Wallis is Moslem, volgens ŉ nuwe analise van sensusstatistiek wat Vrydag gepubliseer is. Altesaam 317 952 kinders onder vyf jaar oud, of 9.1%, is in die 2011-sensus geregistreer as Moslem, het die kantoor vir nasionale statistiek (ONS) se getalle aangetoon. Dit is ŉ 80% toename sedert die 2001-sensus. Moslems het die jongste ouderdomsprofiel van die groot godsdiensgroepe. Nagenoeg 48% van Moslems is onder 25 (1.3 miljoen). Die syfers toon ook dat Christenskap die algemeenste geloof bly vir babas wat in Engeland en Wallis geregistreer word, naamlik meer as 1.5 miljoen, of 43.7%. Bykans net soveel as Christenskap is ouers wat geen geloof vir kinders onder vyf jaar oud aanbied nie, naamlik 1.2 miljoen (34.1%). Dertien kinders onder die ouderdom van vyf word in heksery grootgemaak en 121 het “heavy metal” aangedui as hul begingeloof. Daar was ook 4 700 kinders onder vyf wie se ouers “Jedi knight” as hul geloof aangedui het.